Diari Oficial de la Generalitat Valenciana


Sumari del DOGV 4748, del 07-05-2004 (2004/4057)

ACORD de 27 de febrer de 2004, de la Comissió Territorial d'Urbanisme de València, relatiu a la taxació conjunta carrer de Pablo Iglesias, 15, d'Aldaia.
--------------------------------------------------------------------------------------------------------------------------------------------------------

### Dades del document

Número de DOGV
:   4748

Data del DOGV
:   07-05-2004

Secció del DOGV
:   V. ALTRES ANUNCIS - F) EXPROPIACIONS

Número del document
:   2004/4057


Data del document
:   27-02-2004

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Aldaia
    * pla d'urbanisme

ACORD de 27 de febrer de 2004, de la Comissió Territorial d'Urbanisme de València, relatiu a la taxació conjunta carrer de Pablo Iglesias, 15, d'Aldaia. [2004/E4057]
  
Vist l'expedient remés per l'Ajuntament d'Aldaia, relatiu a l'expropiació pel procediment de taxació conjunta de l'immoble situat al carrer de Pablo Iglesias, 15, amb destinació a equipament comunitari, que afecta el municipi d'Aldaia, i de conformitat amb els següents,
  
Antecedents
  
1. L'expedient es va sotmetre a informació pública mitjançant la publicació de la Resolució de 18 de febrer de 2003, de l'Alcaldia en el Diari Oficial de la Generalitat Valenciana, Butlletí Oficial de la Província, diari i notificació individualitzada al propietari afectat interessat. Durant el termini d'exposició pública s'ha presentat una al·legació i un escrit d'aclariment, que ha sigut informat per l'administració que actua.
  
2. El projecte consta de plànols en els quals es determina l'àmbit territorial, fixació raonada del preu de l'immoble i full de preu just individualitzat, per la qual cosa està complet i compleix amb el que estableix l'article 135 del Text Refós de la Llei del sòl de 1976.
  
3. Aldaia compta amb Pla General aprovat definitivament en data 5 de gener de 1990, després d'aprovar definitivament la modificació número 9 del Pla general (carrer de Pablo Iglesias) en data 16 de novembre de 2000.
  
4. L'objecte de l'expedient és l'expropiació pel procediment de taxació conjunta de l'immoble situat al carrer de Pablo Iglesias, número 15, del municipi d'Aldaia, propietat de Ramón Pérez López i amb una superfície afectada de 126 m2, amb destinació a equipament comunitari.
  
5. Durant la tramitació de l'expedient s'ha sol·licitat informe amb data 29 de setembre de 2003, al Centre de Gestió Cadastral i Cooperació Tributària del Ministeri d'Economia i Hisenda.
  
6. La comissió informativa de la Comissió Territorial d'Urbanisme de València, en sessió celebrada el 24 de febrer de 2004, va emetre informe relatiu al projecte que ens ocupa, complint així el que preceptua l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
1. L'aprovació definitiva dels projectes d'expropiació per taxació conjunta correspon a la Comissió Territorial d'Urbanisme conforme al que estableixen els apartats del 6 al 8 de l'article 202 del Reglament de Gestió Urbanística, aprovat pel Reial Decret 3288/1978, de 25 d'agost (en endavant RGU), i en l'article 10.e del Reglament d'Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Govern Valencià.
  
La resolució d'aprovació definitiva de la Comissió Territorial d'Urbanisme haurà de limitar-se a un mer control de legalitat, sense cap valoració de l'oportunitat del projecte i al mateix temps, la intervenció d'aquest òrgan ho serà sense perjudici de la ulterior actuació del Jurat Provincial d'Expropiació, que serà el que en última instància, d'existir oposició dels expropiats, resoldrà sobre el preu just. Així les coses, la intervenció de la comissió haurà de limitar-se a la comprovació que la tramitació del projecte s'ha ajustat a la normativa vigent, que la documentació és suficient per a complir els preceptes legals i que el mètode de valoració efectuat s'ha ajustat als procediments legals.
  
L'article 23 de la Llei 6/1998, de 13 d'abril, sobre règim del sòl i valoracions (en endavant LRSV) disposa que els efectes d'expropiació, les valoracions del sòl s'efectuaran d'acord amb els criteris establerts en la present llei, qualsevol que siga la finalitat que la motive i la legislació, urbanística o d'un altre caràcter, que la legitime. D'aquesta manera, en aqueix simple control de legalitat que ens ocupa del que es tractarà fonamentalment és de comprovar l'adequació del projecte a aquesta llei i a la normativa complementària d'aquesta.
  
2. L'expedient s'ha tramitat conforme al que estableix l'article 138 i següents del Text Refós de la Llei del sòl de 1976, per la qual cosa s'han acomplert les garanties procedimentals exigibles.
  
3. L'expedient està complet, amb la qual cosa es compleix el que estableix l'article 202 del Reglament de gestió urbanística.
  
4. La valoració del sòl ha d'efectuar-se seguint els criteris de l'article 28 de LRSV per tractar-se de sòl urbà.
  
5. La Gerència Regional del Cadastre de València del Ministeri d'Economia i Hisenda emet informe amb data 5 de desembre de 2003, que conclou que la valoració es troba conforme a la normativa vigent.
  
Respecte a la valoració del sòl, l'informe argumenta que es calculen els VRC (Valor de repercussió en carrer, zona o paratge), per usos, de la ponència de valors vigent en el municipi d'Aldaia, aprovada el 28 de juny de 1995, convenientment actualitzats (primer per aplicació del mòdul M de l'Ordre de 18 de desembre de 2000, i després pels coeficients d'actualització de les lleis generals de pressupostos des de 2001fins a 2003), però posteriorment s'apliquen altres valors superiors referits al mercat, concloent que els criteris de valoració del sòl es consideren conformes als fixats en la LRSV.
  
Quant a la valoració de les construccions, l'informe indica que es realitza d'acord amb la normativa cadastral segons el cost de reposició corregit en atenció a l'antiguitat i estat de conservació, segons indica l'article 31.2 de la Llei 6/1998 i s'utilitza el MBC vigent, corresponent a l'Ordre de 18 de desembre de 2000, i conclou que es considera també correcta la valoració d'aquestes.
  
Finalment, també s'assenyala que s'ha aplicat el premi d'afecció del 5% de l'article 47 de la Llei d'expropiació forçosa.
  
6. Respecte de l'al·legació presentada s'observa que el seu objecte versa sobre qüestions relatives a falta de conformitat amb la valoració fixada. En relació amb aquesta qüestió, cal reiterar els arguments a què es refereix el fonament de dret primer d'aquest acord.
  
7. La Comissió Territorial d'Urbanisme és l'òrgan competent per a resoldre sobre l'aprovació dels expedients d'expropiació pel procediment de taxació conjunta, de conformitat amb el que estableix l'article 202.6 del Reglament de Gestió Urbanística i l'article 10.e) del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista del que antecedeix, la Comissió Territorial d'Urbanisme, en sessió celebrada el 27 de febrer de 2004, acorda:
  
Primer
  
Aprovar el projecte d'expropiació de terrenys per taxació conjunta de l'immoble situat al carrer de Pablo Iglesias, 15, del municipi d'Aldaia.
  
Segon
  
Aprovar les valoracions de béns i drets que s'han d'expropiar.
  
Tercer
  
Declarar la urgent ocupació dels béns i drets afectats.
  
Contra el present acord, que no posa fi a la via administrativa, en el que afecta al punt 3 es pot interposar recurs d'alçada davant de la Secretària Autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat en el termini d'un mes, comptador a partir del dia següent a la data de la publicació.
  
Tot això sense perjudici que es puga exercir qualsevol altre recurs o acció que estime oportú.
  
Respecte dels punts 1 i 2 no cap cap recurs per tractar-se d'actes de tràmit que no donen lloc a la impossibilitat de continuar un procediment ni produeixen indefensió.
  
Així mateix procedeix notificar la present resolució als interessats titulars de béns que figuren en el projecte d'expropiació, s'acompanya a aquest còpia del corresponent full de preu just i els significa que, en el termini dels 20 dies hàbils següents al de recepció de tal notificació, podran manifestar per escrit davant d'aquesta Comissió Territorial d'Urbanisme la seua disconformitat amb la valoració establerta en l'expedient aprovat. Si en tal termini els interessats no formulen oposició a la valoració, s'entendrà acceptada la que es fixa en l'acte present d'aprovació de l'expedient, s'entén determinat el preu just definitivament i de conformitat.
  
Dels fulls d'apreci impugnats es donarà trasllat per aquesta comissió, juntament amb l'expedient, al Jurat Provincial d'Expropiació Forçosa de València, i la taxació dels béns es farà d'acord amb els criteris de valoració establerts en la Llei sobre Règim del Sòl i Valoracions.
  
València, 27 de febrer de 2004
  
El secretari de la Comissió Territorial d'Urbanisme,